
Svaigpiena kvalitātes kontroles laboratoriju atzīšanas un uzraudzības kārtība
Izdoti saskaņā ar Pārtikas aprites uzraudzības likuma 4.panta 
četrpadsmito daļu un likuma “Par atbilstības novērtēšanu” 7.pantu
I. Vispārīgie jautājumi
· 1. Noteikumi nosaka kārtību, kādā atzīst un uzrauga laboratorijas, kas veic svaigpiena kvalitātes kontroles laboratoriskos izmeklējumus (turpmāk – labora­torija).
· 2. Noteikumi attiecas uz laboratorijām, kas veic svaigpiena paraugu laboratoriskos izmeklējumus, lai noteiktu Eiropas Parlamenta un Padomes 2004.gada 29.aprīļa Regulas Nr. 853/2004/EK, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Eiropas Parlamenta un Padomes Regula Nr. 853/2004/EK), III pielikuma IX sadaļas I nodaļas III daļā noteiktos rādītājus svaigpiena kvalitātei.
· 3. Laboratoriju atzīst Pārtikas un veterinārais dienests (turpmāk – dienests).
II. Laboratorijas atzīšanas kārtība
· 4. Dienests laboratoriju atzīst, ja:
· 4.1. tā ir akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību un akreditācijas sfērā ietilpst metodes, kuras minētas Komisijas 2019. gada 15. marta Īstenošanas regulas (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005, III pielikuma I nodaļā;
· 4.2. tā spēj elektroniski nosūtīt svaigpiena parauga testēšanas rezultātus Lauku atbalsta dienestam saskaņā ar normatīvajiem aktiem par veterinārajām, higiēnas un nekaitīguma prasībām svaigpiena apritei.
(MK 30.01.2024. noteikumu Nr. 72 redakcijā)
· 5. (Svītrots ar MK 30.01.2024. noteikumiem Nr. 72)
· 6. Dienests laboratorijai piešķir atzīšanas numuru, paziņo tai par atzīšanu un vienas darbdienas laikā pēc tam, kad stājies spēkā lēmums par laboratorijas atzīšanu, iekļauj datus atzīto svaigpiena kvalitātes kontroles laboratoriju reģistrā, kā arī pēc laboratorijas pieprasījuma izsniedz tai atzīšanas apliecību. Reģistrā un atzīšanas apliecībā norāda šādu informāciju:
· 6.1. laboratorijas nosaukumu, juridisko adresi un atrašanās vietas adresi;
· 6.2. tās akreditētās reglamentētās sfēras nosaukumu, par kuru tiek piešķirta atzīšana;
· 6.3. piešķirto atzīšanas numuru.
(MK 30.01.2024. noteikumu Nr. 72 redakcijā)
· 7. Laboratorija 10 darbdienu laikā informē dienestu, ja:
· 7.1. mainījies kāds no laboratorijas rekvizītiem;
· 7.2. laboratorija izbeidz darbību;
· 7.3. tā zaudējusi akreditāciju šo noteikumu 4.1. apakšpunktā minētajā sfērā.
(Grozīts ar MK 30.01.2024. noteikumiem Nr. 72)
· 8. Laboratorijas atzīšanas numuru norāda uz testēšanas pārskata, kas izsniegts par veiktajiem svaigpiena kvalitātes laboratoriskajiem izmeklējumiem saskaņā ar normatīvajiem aktiem par veterinārajām, higiēnas un nekaitīguma prasībām svaigpiena apritei.
(MK 30.01.2024. noteikumu Nr. 72 redakcijā)
· 9. (Svītrots ar MK 30.01.2024. noteikumiem Nr. 72)
III. Laboratorijas uzraudzības kārtība
· 10. Laboratorijas darbību dienests uzrauga, veicot kontroli ne retāk kā reizi gadā. Dienests veic kontroles, ja ir saņemtas sūdzības par laboratorijas darbu izpildi, kā arī izlases veidā vērtē un salīdzina datus par veiktajiem obligātajiem svaigpiena kvalitātes laboratoriskajiem izmeklējumiem.
· 10.1 Dienests pārbauda, vai laboratorija:
· 10.11. piedalās references laboratorijas organizētajā:
· 10.11.1. starplaboratoriju salīdzinošajā testēšanā par Eiropas Parlamenta un Padomes Regulas Nr. 853/2004/EK III pielikuma IX sadaļas I nodaļas III daļā noteikto svaigpiena kvalitātes rādītāju noteikšanu atbilstoši šo noteikumu 4.1. apakšpunktā minētajām metodēm ne retāk kā reizi gadā;
· 10.11.2. mācību seminārā ne retāk kā reizi gadā;
· 10.12. testēšanas rezultātus elektroniski nosūta Lauku atbalsta dienestam saskaņā ar normatīvajiem aktiem par veterinārajām, higiēnas un nekaitīguma prasībām svaigpiena apritei;
· 10.13. testēšanas pārskatus un analīžu datus glabā ne mazāk kā piecus gadus.
(MK 30.01.2024. noteikumu Nr. 72 redakcijā)
· 11. Ja laboratorija zaudē akreditāciju, dienests anulē tai piešķirto atzīšanas numuru, paziņo laboratorijai par atzīšanas anulēšanu un vienas darbdienas laikā pēc tam, kad stājies spēkā lēmums par laboratorijas atzīšanas anulēšanu, izslēdz to no šo noteikumu 6. punktā minētā reģistra.
(MK 30.01.2024. noteikumu Nr. 72 redakcijā)
IV. Noslēguma jautājums
· 12. Laboratorijas, kas ir akreditētas pirms šo noteikumu spēkā stāšanās, dienests atzīst līdz 2009.gada 1.janvārim.
· 13. Laboratorijas, kas nav atzītas atbilstoši šo noteikumu prasībām, var veikt svaigpiena kvalitātes kontroles laboratoriskos izmeklējumus līdz laboratoriju atzīšanai dienestā, bet ne ilgāk kā līdz 2009.gada 31.maijam.
(MK 03.02.2009. noteikumu Nr.106 redakcijā)

